ZÁKLADNÁ ŠKOLA, ULICA PAVLA HOROVA 16,

 841 07 BRATISLAVA

**VNÚTORNÝ ŠKOLSKÝ PORIADOK**

ŠKOLSKÝ ROK

2022 / 2023

 Vypracoval riaditeľ školy

September 2022 Mgr. Miloš Marko

**VNÚTORNÝ ŠKOLSKÝ PORIADOK**

### Všeobecné ustanovenia

**II. Pravidlá správania**  1. Správanie žiakov na vyučovaní

 2. Správanie žiakov cez prestávky

 3. Správanie žiakov v školskej jedálni

 4. Správanie žiakov mimo školy

**III. Povinnosti žiakov** 1. Všeobecné povinnosti

 2. Starostlivosť o školské zariadenie, školské

 potreby a učebnice

 3. Starostlivosť o zovňajšok

# IV. Práva žiakov

**V. Dochádzka žiaka do školy**

**VI. Výchovné opatrenia** 1. Pochvaly a iné ocenenia

 2. Opatrenia na posilnenie disciplíny

**VII. Hodnotenie a klasifikácia žiakov**

**VIII. Práva a povinnosti učiteľov**

**IX. Práva a povinnosti zákonných zástupcov/rodičov/**

**X. Dodržiavanie základných ustanovení BOZP a PO**

 **Záver**

# I. Všeobecné ustanovenia

# Vnútorný školský poriadok vychádza z ustanovenia Zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení Zákona NR SR č.245/2008 Z.z. a z Metodického pokynu č. 22/2011na hodnotenie žiakov základnej školy, ktorými sa určujú

základné požiadavky na zaistenie bezpečnosti práce. Všeobecné ustanovenia sú aktualizované na jednotlivé školy, školské zariadenia a zariadenia školského stravovania. Na základe vyššie uvedeného má každá základná škola:

* povinnosť vypracovať si vlastný vnútorný školský poriadok zahrňujúci práva a povinnosti žiakov. Pri ich tvorbe je potrebné mať na zreteli dodržiavanie Dohody o právach dieťaťa.
* každý žiak a jeho rodičia sú s vnútorným školským poriadkom oboznámení na začiatku školského roka.
* ak má zástupca žiaka pochybnosti o správnosti klasifikácie predmetov alebo správania na konci prvého a druhého polroka, môže do 3 dní odo dňa, kedy bolo žiakovi vydané vysvedčenie, požiadať riaditeľa školy o prešetrenie správnosti postupu klasifikácie jednotlivých predmetov a správania.
* žiak nemôže byť klasifikovaný zníženým stupňom zo správania za priestupok, za ktorý mu už bolo udelené výchovné opatrenie.

**II. Pravidlá správania**

1. Správanie žiakov na vyučovaní

Žiak je povinný slušne sa v škole správať, dbať na pokyny pedagogických pracovníkov, podľa svojich schopností sa svedomite pripravovať na vyučovanie a dodržiavať vnútorný školský poriadok . Žiak dochádza na vyučovanie a všetky školské podujatia dochvíľne a riadne pripravený.

* veci potrebné na hodinu si pripraví cez prestávku, ostatné veci má v aktovke
* každý žiak má v triede presne určené triednym učiteľom miesto na sedenie
* na vyučovaní slušne sedí, pozorne sleduje učiteľov výklad a odpovede spolužiakov
* ak chce žiak odpovedať hlási sa zdvihnutím ruky, Ak je vyvolaný odpovedá hlasno a zreteľne
* žiak udržuje svoje miesto v čistote a poriadku pred, počas i po vyučovaní
* keď vstúpi do triedy dospelá osoba, žiaci vstanú. Sadnú si na pokyn učiteľa (žiaci nevstávajú na hodinách rysovania, výtvarnej, telesnej a pracovnej výchovy ako aj pri písaní kontrolných prác)
* žiak sa zdvorilo správa k pedagogickým pracovníkom, zamestnancom školy i prípadným dospelým návštevníkom školy. Pri stretnutí pozdraví pozdravom „Dobrý deň“, „Dobré ráno“ a používa úradné oslovenie pán – pani.
* žiak nesmie nosiť na vyučovanie predmety, ktoré na vyučovacom procese nebude potrebovať
* ak žiak zistí počas vyučovania nejakú stratu, ihneď ju hlási triednemu učiteľovi (ak je žiak komerčne poistený, rieši poistnú udalosť rodič cez svoju poisťovňu)
* žiak nesmie počas vyučovania bez dovolenia vyučujúceho opustiť triedu
* žiaci vstúpia do objektu telocvične a odbornej učebne v sprievode vyučujúceho a vykonávajú činnosti, ktoré usmerňuje a riadi vyučujúci
* zákaz používania mobilných telefónov a iných komunikačných prostriedkov žiakom počas vyučovania, prestávok i počas obedov v ŠJ (povinnosť odložiť zariadenia na 2. stupni do šatňovej skrinky a na 1. stupni mať ich v taške)
* disciplinárne opatrenia – 3-krát mobil na vyučovaní počas klasifikačného obdobia – dvojka zo správania
* v prípade, že žiak v priebehu jedného týždňa poruší školský poriadok opakovane (za každé 3 zápisy v elektronickej triednej knihe), bude povinný absolvovať jednu výchovnú hodinku po vyučovaní v termíne, ktorý má stanovený v rozvrhu. Účasť na výchovnej hodinke je pre žiaka povinná. V prípade, že žiak nesplní požadované úlohy, ktoré mu budú na výchovnej hodinke dané (vypracovanie pracovného listu, práca z textom  a pod.) bude sa musieť zúčastniť výchovnej hodinky opätovne
* v prípade opakovaného porušovania VŠP a nerešpektovania pokynov učiteľov má príslušný učiteľ právo dotyčného žiaka vylúčiť z účasti na výletoch a iných školských aktivitách realizovaných mimo budovy školy
* v prípade krádeže alebo straty mobilného telefónu a príslušenstva škola nezodpovedá za vzniknutú škodu (to sa týka aj ostatných vecí, ktoré bezprostredne nesúvisia s vyučovacím procesom)
* počas pandémie COVID žiaci dodržiavajú všetky opatrenia podľa predpisov RUVZ a pokynov vyučujúcich(R-O-R)

2. Správanie žiakov cez prestávky

Počas prestávok vykonávajú na chodbách a v triedach všetkých objektov školy pedagogický dozor učitelia školy podľa časového rozpisu. Prestávky na tunajšej škole (ak medzičasom na základe rozhodnutia pedagogickej rady nedôjde k zmenám) sú určené v týchto termínoch:

- prvé zvonenie 07,55

- začiatok vyučovania 08,00

- po 1. hod. 08,45 - 08,55 malá prestávka 10′

- po 2. hod. 09,40 – 09,55 desiatová prestávka 1. st. 15′

 desiatová prestávka 2. st.

- po 3. hod. 10,40 – 11,00 veľká prestávka 1. st. 20′

 veľká prestávka 2. st.

- po 4. hod. 11,45 – 11,55 malá prestávka 10′

- po 5. hod. 12,40 - 12,50 malá prestávka

- po 6. hod. 13,35 - 14,05 obedňajšia prestávka 30′

- po 7. hod. 14,05 – 14,50 krátka prestávka 5′

* počas malých prestávok ostávajú žiaci v triedach
* počas veľkej prestávky sa žiaci zdržujú v určených vonkajších priestoroch (v prípade nepriaznivého počasia podľa oznamu v ŠR)
* zvyšky potravy, odpadkov, hádžu žiaci do odpadkových košov, papier do nádob určených na zber separovaného papiera
* je prísne zakázané vhadzovať vlhčené utierky a papierové utierky do WC mís(patria do koša pri umývadlách), do WC patrí len toaletný papier
* žiaci si v rámci mliečneho programu vyberajú brejky pred vyučovaním a po vyučovaní; počas vyučovania žiaci I. stupňa cez desiatovú prestávku a žiaci II. stupňa cez veľkú prestávku (po 3. vyuč. hodine)
* žiakom sa prísne zakazuje nosiť brejky do átria školy a mimo budovy školy
* počas všetkých prestávok žiaci dodržujú ustanovenia BOZP a PO uvedené v kapitole X.
* prestávky využívajú žiaci na plnenie osobných hygienických potrieb, zabezpečenie pomôcok a potrieb na ďalšie vyučovacie hodiny
* žiakom sa zakazuje opúšťať počas prestávok areál budovy školy i areál školy vôbec. Ak žiak z vážnych dôvodov musí odísť zo školy v čase vyučovania, triedny učiteľ ho uvoľní len po predložení písomného vyžiadania rodičov. Doklad triedny učiteľ archivuje
* do priestorov riaditeľne, kancelárií a zborovne školy môžu žiaci chodiť len v sprievode učiteľa, školníka alebo vrátnika.
* do priestoru telocviční a odborných učební žiaci odchádzajú hneď po zvonení na hodinu
* počas pandémie COVID žiaci dodržiavajú všetky opatrenia podľa predpisov RUVZ a pokynov vyučujúcich(R-O-R).

3. Správanie žiakov v školskej jedálni

V školskej jedálni sa žiaci zdržujú len počas podávania stravy (v čase od 12,00 do 14,15 hod., v mimoriadnych prípadoch podľa oznámenia riaditeľa školy.

* do jedálne prichádzajú žiaci po **ukončení** vyučovania disciplinovane, nepredbiehajú sa, odložia si pred tým aktovku a teplejšiu časť odevu na predom určené miesto, teda do šatne
* v jedálni zaujmú svoje miesto a správajú sa ticho a disciplinovane, dodržiavajúc pokyny učiteľov, vychovávateliek, vedúcej školskej jedálne a kuchynského personálu (za opakované neprístojnosti môže byť žiak potrestaný výchovným opatrením)
* žiak zanechá za sebou poriadok na stole a použitý riad odnesie k okienku na tento účel pridelenému
* odhlásenie obeda vykoná žiak/rodič najneskôr do 08,00 hod. v deň neprítomnosti na obede (príp. stratu čipu hlási vedúcej ŠJ)
* pri konzumácií stravy každý žiak dodržiava základné spoločenské pravidlá súvisiace s kultúrou stravovania
* zákaz používania mobilných telefónov a iných komunikačných prostriedkov žiakom počas stravovania v ŠJ
* počas pandémie COVID žiaci dodržiavajú všetky opatrenia podľa predpisov RUVZ a pokynov vyučujúcich(R-O-R).

4. Správanie žiakov mimo školy

Žiak je povinný správať sa aj mimo vyučovania, počas voľných chvíľ a v čase školských prázdnin tak, aby neporušoval mravné normy a robil česť škole, sebe a svojej rodine. Žiak je povinný aj mimo školy ochrániť svoje zdravie a zdravie spolužiakov.

* žiakom sú zakázané všetky činnosti ktoré sú zdraviu škodlivé (fajčenie, pitie alkoholických nápojov a užívanie návykových látok, používanie škodlivých chemických látok a pod.)
* je zakázaná návšteva podnikov verejného stravovania a reštauračných zariadení vo večerných hodinách bez sprievodu rodiča alebo zákonného zástupcu žiaka
* zákaz zdržiavať sa žiakom v bezprostrednej blízkosti budovy školy, pred vchodmi, mimo vyučovania, počas voľných dní a prázdnin
* zákaz bicyklovania, korčuľovania, skyboardovania, hrania loptových a iných hier pred hlavným vchodom do budovy školy a v priestoroch pri ŠJ
* školské ihrisko prístupné v letných mesiacoch (máj – október) do 20,00 hod., v zimných mesiacoch (november – apríl) do 18,00 hod. Po určených hodinách je prístup do školského areálu prísne zakázaný!
* prísny zákaz vodenia psov do areálu školy
* žiak môže navštevovať kultúrne, zábavné a spoločenské podujatia v prípade, že sú prístupné školskej mládeži so súhlasom rodičov
* je pozorný k starším a chorým ľuďom, uvoľňuje im miesto v dopravných prostriedkoch a iných priestoroch.

**III. Povinnosti žiakov**

1. Všeobecné povinnosti

Žiak je povinný chodiť do školy pravidelne a včas podľa rozvrhu hodín a zúčastňovať sa činností, ktoré škola organizuje. Účasť na vyučovaní sa dotýka aj nepovinných predmetov, záujmových krúžkov a školskej družiny ak sa na túto činnosť žiak dobrovoľne prihlásil.

* na dopoludňajšie vyučovanie žiaci prichádzajú od 07,40 do 07,55 hod. Na nepovinné predmety, krúžky, doučovanie a inú mimoškolskú činnosť 5 minút pred jej začiatkom
* budova školy sa pred vyučovaním uzatvára o 07,55 hod. a žiaci ktorí prídu do školy po tomto čase budú vpustení do budovy až po skončení 1. vyučovacej hodiny (bez ospravedlnenia lekára alebo rodiča = neospravedlnená hodina).
* do budovy školy žiaci vchádzajú hlavným vchodom, resp. v mimoriadnych prípadoch podľa rozhodnutia riaditeľa školy
* žiaci sa nesmú zdržiavať v cudzích triedach a šatniach
* po 1. zvonení o 07,55 hod. musí byť každý žiak v triede
* pred vstupom do školy si žiaci dôkladne očistia obuv, v šatni sa prezujú do prezuviek (v prípade športovej obuvi nie s čiernou podrážkou) a odložia vrchný odev
* do tried odchádzajú žiaci prezutí do zdravotne nezávadnej obuvi (prezuvky, nie tenisky), ktorá nesmie mať podrážku z čiernej gumy (resp. s kovovými časťami na podrážke)

2. Starostlivosť o školské zariadenia, školské potreby a učebnice

Žiak je povinný šetriť učebnice a školské potreby, udržiavať v čistote a poriadku svoje miesto, triedu a ostatné školské priestory, chrániť majetok školy pred poškodením a nepoškodzovať úradnú agendu triedy (triedny výkaz, klasifikačný hárok, žiacka knižka, vysvedčenie)

* za stratu alebo poškodenie používanej učebnice zaplatí žiak na konci školského roku alikvótnu čiastku z finančnej hodnoty učebnice
* každý žiak je povinný mať učebnice a zošity riadne obalené
* pri prechode na inú školu, žiak učebnice odovzdá na našej škole
* v prípade úmyselného poškodenia alebo zničenia školského majetku je rodič žiaka povinný uhradiť finančnú hodnotu poškodenej veci alebo zariadenia
* žiaci 1. ročníkov po ukončení školského roka si učebnice ponechajú.

3. Starostlivosť o zovňajšok

* každý žiak je povinný starať sa o svoju osobnú hygienu, chodiť do školy čistý a upravený bez výstrednej úpravy zovňajšku a obliekania
* žiak je povinný mať v škole vlastné hygienické potreby
* na hodiny telesnej výchovy žiaci používajú športové oblečenie a obuv, ktoré je určené iba na tento účel

## IV. Práva žiakov

Všetky body školského poriadku sledujú cieľ, aby každé vystúpenie žiaka v škole i mimo nej zodpovedalo pravidlám slušnosti, spoločenského správania, aby každý chránil zdravie svoje i svojich spolužiakov a aby sa riadil takými zásadami, ktoré umožnia jemu i jeho spolužiakom nerušene sa vzdelávať a užitočne pritom príjemne prežiť roky povinnej školskej dochádzky. Vychádzame zo všeobecnej deklarácie ľudských práv a tých jej bodov, ktoré sa dotýkajú života v škole:

Máš právo chodiť do školy.

Základné vzdelanie máš právo dostať zadarmo. Škola Ťa naučí úcte k ľudským právam a základným slobodám.

Máš právo slušným spôsobom povedať svoj názor.

Máš právo svoje názory slobodne vyjadrovať verejne kultivovaným spôsobom. Nikto nemá právo Ti v tom brániť, ale aj Ty vždy uznávaj právo druhého na jeho vlastný názor.

Máš právo na informácie.

Najmä byť informovaný o výsledkoch hodnotenia a klasifikácie a na poradenstvo.

Máš právo na ochranu svojho súkromia a úctu k Tvojmu vierovyznaniu, svetonázoru, národnostnej a etnickej príslušnosti.

Máš právo na výchovu a vzdelávanie v bezpečnom a hygienicky vyhovujúcom prostredí s prihliadnutím na Tvoje záujmy a záľuby.

Máš právo na úctu k Tvojej osobe a na zabezpečenie ochrany proti každej forme násilia.

Tvoja sloboda nemôže obmedzovať slobodu iných.

Končí tam, kde sa začína sloboda iných.

V súlade so školským zákonom si preto povinný:

- neobmedzovať svojim konaním práva ostatných osôb zúčastňujúcich sa výchovy a vzdelávania

- dodržiavať školský poriadok.

- chrániť pred poškodením majetok školy a učebnice, ktoré ti boli bezplatne zapožičané.

- pravidelne sa zúčastňovať na výchove a vzdelávaní a riadne sa vzdelávať.

- konať tak, aby si neohrozoval svoje ani cudzie zdravie a bezpečnosť.

- ctiť si ľudskú dôstojnosť svojich spolužiakov a zamestnancov školy.

- rešpektovať pokyny zamestnancov školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.

**V. Dochádzka do školy**

Žiak je povinný dochádzať na vyučovanie pravidelne a načas v zmysle platných predpisov o povinnej školskej dochádzke. Vyučovanie môže žiak vynechať len pre chorobu, vážnu udalosť v rodine a nepredvídané zhoršenie poveternostných podmienok či dopravné pomery.

* ak žiak musí vymeškať vyučovanie pre vopred známu príčinu, vyžiada si dovolenie triedneho učiteľa
* z jednej vyučovacej hodiny ho uvoľňuje vyučujúci ktorý o tom oboznámi triedneho učiteľa
* na viac dní môže uvoľniť žiaka riaditeľ školy po predložení písomnej žiadosti rodiča žiaka
* ak žiak zostane doma, sú rodičia povinní toto oznámiť triednemu učiteľovi spolu s oznámením príčiny do 24 hodín. Za každú neúčasť na vyučovaní je žiak povinný predložiť ospravedlnenie podpísané rodičmi alebo príslušným ošetrujúcim lekárom.
* v prípade, že pre veľkú absenciu na vyučovaní (dlhodobá choroba, záškoláctvo alebo iné príčiny) nemohol byť žiak preskúšaný z jednotlivých predmetov a teda nemohol by byť klasifikovaný, bude na návrh triedneho učiteľa komisionálne skúšaný. Týka sa to žiakov, ktorí za klasifikačné obdobie vymeškali:

v I. roč. (len v II. polroku) 130 vyučovacích hodín

v 2. – 9. roč. 130 vyučovacích hodín

* neospravedlnená absencia žiaka na vyučovaní na návrh triedneho učiteľa môže (byť) mať za následok výchovné opatrenia, je kritériom na zníženie známky pri hodnotení a klasifikácii správania
* neospravedlnená absencia žiaka na vyučovaní má za následok podľa počtu vymeškaných hodín zníženie známky zo správania nasledovne:

do 10 neospravedlnených hodín podľa návrhu triedneho učiteľa

od 10 do 20 neospravedlnených hodín – zníženie na stupeň 2

od 21 a viac neospravedlnených hodín – zníženie na stupeň 3

O počte neospravedlnených hodín je mesačne triedny učiteľ povinný písomne informovať prostredníctvom školského poradcu OÚ BA IV – odbor sociálnych vecí a rodiny a školský úrad MČ BA DNV.

**VI. Výchovné opatrenia**

1. Pochvaly a iné ocenenia

Pochvaly a ocenenia sa udeľujú za mimoriadny prejav aktivity a iniciatívy, za záslužný a statočný čin, za dlhodobú úspešnú prácu a korektné vzťahy medzi spolužiakmi.

* návrh na udelenie pochvaly alebo iného ocenenia predkladá triedny učiteľ riaditeľovi školy
* písomnú pochvalu pred kolektívom triedy udeľuje triedny učiteľ
* písomnú alebo ústnu pochvalu pred kolektívom školy udeľuje riaditeľ školy
* pochvaly od riaditeľa školy sa zapisujú do triednych výkazov a tvoria prílohu k vysvedčeniu

2. Opatrenia na posilnenie disciplíny

Opatrenia na posilnenie disciplíny sa ukladajú žiakom za závažné alebo opakované previnenie proti školskému poriadku. Toto opatrenie predchádza spravidla zníženiu stupňa zo správania.

* napomenutie od triedneho učiteľa
* pokarhanie od triedneho učiteľa
* pokarhanie od riaditeľa školy

Triedny učiteľ udeľuje pokarhanie po prerokovaní s riaditeľom školy. Riaditeľ školy udeľuje pokarhanie po prerokovaní v pedagogickej rade. Pokarhanie sa uskutoční pred kolektívom triedy (PTU) alebo školy (PRŠ). O udelení opatrenia informuje riaditeľ školy rodičov žiaka preukázateľným spôsobom, za jedno previnenie sa udeľuje iba jedno opatrenie na posilnenie disciplíny.

**VII. Hodnotenie a klasifikácia žiaka**

# Hodnotenie a klasifikácia žiaka sa vykoná v zmysle Metodického pokynu č. 22/2011na hodnotenie žiakov základnej školy

## VIII. Práva a povinnosti učiteľov

*učiteľ má právo :*

- očakávať, že žiaci budú rešpektovať pravidlá spoločenského správania a vnútorného školského poriadku

- veriť a očakávať, že žiaci navštevujú školu s cieľom dosiahnuť čo najlepšie vzdelávacie výsledky

- veriť a očakávať, že rodičia podporia pozitívnu snahu školy

- očakávať priaznivé podmienky pre svoju prácu

- tvorivo inovovať vyučovací proces

- pri vysokej absencii žiaka na vyučovacích hodinách požiadať o vykonanie komisionálnej skúšky

*učiteľ má povinnosť :*

- zaručiť kvalitu vzdelávania vo svojom obore

- neklásť prekážky pri vzdelávaní v iných predmetoch

- vyučovať podľa platných učebných osnov a schválených uč. temat. plánov

- vytvárať priaznivú atmosféru pre výchovu a vzdelávanie

- inštruovať žiakov o pravidlách školy a účinne napomáhať ich dodržiavanie

- byť korektný voči žiakom

- na začiatku klasifikačného obdobia zverejniť témy a úlohy na hodnotenie, ako i spôsob hodnotenia a klasifikáciu

- poskytovať žiakom konzultácie v určenom čase

- spolupracovať s rodičmi

- neodkladne vyhotoviť záznam o úraze (zaznačiť do knihy každý úraz)

##### Všeobecné povinnosti

1. Učiteľ prichádza na pracovisko minimálne 15 minút pred začiatkom svojej vyučovacej hodiny. V zborovni podpíše knihu dochádzky. Ak učiteľ nemôže prísť pre vážnu príčinu do školy, oznámi to najneskôr do 7.45 hod vedeniu školy. Do 36 hodín je povinný predložiť potvrdenie o práceneschopnosti a oznámiť predpokladanú dĺžku neprítomnosti v škole.

Učiteľ po ukončení vyučovania v daný deň podľa svojho rozvrhu zotrvá na škole minimálne jednu hodinu/60 minút/, počas ktorej vykonáva konzultácie s rodičmi, žiakmi, alebo sa pripravuje na nasledujúci deň. Až potom odchádza do zborovne, kde zapíše čas odchodu z pracoviska.

2. Každý učiteľ začína hodinu presne  a počas hodiny sa nevzďaľuje z triedy.

3. Vyučujúci na jednotlivých vyučovacích hodinách značia údaje do elektronickej triednej knihy. Do ETK zapíše vyučujúci chýbajúcich žiakov, prebrané učivo (aj na suplovanej hodine).

4. učiteľ dbá na to :

-   aby pri príchode a odchode  vyučujúceho žiaci pozdravili postavením sa.

-   aby sa  dodržiavali zásady hygieny a bezpečnosti práce

-   aby trieda bola pripravená na vyučovanie

-   aby sa nepoškodzoval školský majetok

-   aby sa žiaci aktívne zúčastňovali vyučovacieho procesu

-    aby sa žiaci pri skúšaní a písomných  prácach správali korektne

-    aby po skončení hodiny splnili týždenníci svoje povinnosti

5.   Uplatňovanie a dodržiavanie vnútorného školského poriadku je jednou zo základných povinností každého pedagogického pracovníka školy

Okrem toho je učiteľ povinný :

- zúčastňovať sa pedagogických rád, konferencií, informatívnych schôdzok zvolávaných riaditeľom školy alebo jeho zástupcom

-  aktívne pracovať v metodických orgánoch /MZ a PK/

-  vypracovať si tematický plán pre každý ročník a predmet, ktorý vyučuje

-  pripraviť sa písomne na každú vyučovaciu hodinu (učitelia do 5 rokov praxe)

-  byť prítomný v škole v termíne triednych plenárok RZ

-  vykonávať dozor na chodbách, pri šatni a v jedálni podľa osobitného harmonogramu

6.  Ak sa učiteľ vzdiali počas vyučovacieho procesu z areálu školy (exkurzie, vychádzky), oznámi to vedeniu školy.

7.  Využívať žiakov počas vyučovania na súkromné služby učiteľov nie je dovolené.

8.  Pred odchodom zo školy, je učiteľ povinný prečítať si oznamy v zborovni (suplovanie, aktuálne oznamy).

1. Zákaz fajčenia pedagogickým a ostatným zamestnancom školy vo všetkých priestoroch školy a v bezprostrednej blízkosti školy.

**IX. Práva a povinnosti zákonných zástupcov/rodičov/**

*Tvoji rodičia majú právo:*

-  žiadať, aby sa v rámci výchovy a vzdelávania Vám poskytovali informácie vecné a mnohostranné v súlade so súčasným poznaním sveta

-  oboznámiť sa s výchovno – vzdelávacím programom školy a školským poriadkom

-  byť informovaní o výchovno – vzdelávacích výsledkoch svojho dieťaťa

-  na poskytnutie poradenských služieb vo výchove a vzdelávaní

-  zúčastniť sa výchovy a vzdelávania po predchádzajúcom súhlase riaditeľa školy

-  vyjadrovať sa k výchovno – vzdelávaciemu programu školy prostredníctvom školskej rady

-  byť prítomní na komisionálnom preskúšaní svojho dieťaťa po predchádzajúcom súhlase riaditeľa školy

- počas pandémie COVID ospravedlniť 5 dní neprítomnosť dieťaťa v škole(nad tento limit už treba predložiť potvrdenie od lekára)

*Tvoji rodičia vo vzťahu k Tebe aj škole majú povinnosti:*

- vytvoriť pre Vás podmienky na plnenie školských povinností, dodržiavať podmienky určené školským poriadkom, dbať na Vaše sociálne a kultúrne zázemie, rešpektovať Vaše prípadné špeciálne výchovno – vzdelávacie potreby

- informovať školu o zmene Vašej zdravotnej spôsobilosti

- nahradiť škodu, ktorú ste či úmyselne alebo z nedbanlivosti spôsobili

- dbať o to, aby ste dochádzali do školy pravidelne a včas, príčinu Vašej neprítomnosti sú povinní oznámiť škole bez zbytočného odkladu, dôvody vašej neprítomnosti doložiť písomnými dokladmi. Do troch dní ospravedlní neprítomnosť zákonný zástupca (rodič), od troch dní zdravotnícke zariadenie(platí mimo obdobia pandémie COVID).

Platí zákaz vstupu do budovy školy cudzím osobám, vrátane rodičov. Výnimkou zo zákazu sú aktívy rodičov, stretnutie vopred dohodnuté s konkrétnym učiteľom v určenom čase (pred vyučovaním do 7,55 hod. a po vyučovaní v dohodnutom termíne). Ďalej do výnimky patrí predvolanie na výchovnú komisiu.

**X . Dodržiavanie základných ustanovení BOZP a PO**

V záujme ochrany žiakov je zakázané:

* manipulovať v škole s oknami/horné veľké/, závesmi, elektr. zariadením (osvetlenie, zásuvky, zástrčky, vypínače, učebné pomôcky). Toto je povolené iba osobám dospelým, ktoré majú na túto činnosť oprávnenie
* je prísne zakázané žiakom vykláňať sa z okien, preliezať zábradlia, steny a oplotenia
* je zakázané žiakom prinášať do školy nebezpečné ostré predmety, chem. látky a výbušniny, alkohol a iné návykové látky, horľaviny, žieraviny a zdroje požiaru (zápalky, zapaľovače) a všetky predmety ktoré by mohli spôsobiť úraz žiakom alebo učiteľom
* je prísne zakázané vyhadzovať z okien akékoľvek predmety
* je zakázané nosiť do školy veľké sumy peňazí, klenoty a nebezpečné hračky
* žiaci sú povinní bezpečne manipulovať v školskej jedálni s horúcou stravou, vodou a riadom, aby nedošlo k popáleniu alebo pošmyknutiu
* žiaci musia byť pred výkonom činnosti s ostrými predmetmi v jedálni a na hodinách pracovného vyučovania riadne oboznámení a preškolení o bezpečnom zaobchádzaní
* z bezpečnostných dôvodov je žiadúce aby mali žiaci aktovky alebo akékoľvek iné tašky zavesené na háčiku z vnútornej strany lavice
* žiaci sú povinní v objekte školy sa pohybovať bezpečne a pomaly aby sa predišlo úrazom
* pri manipulácii s ručnými nástrojmi, mechanickým ručným náradím a pri cvičení na hodinách telesnej výchovy pri prenášaní bremien a výkone iných ručných prác sú žiaci povinní byť vhodne oblečení a obutí
* žiaci sú povinní dodržiavať dopravné predpisy pri pohybe na komunikáciách v objekte školy i mimo neho, v dopravných prostriedkoch
* žiaci sú povinní vyhýbať sa konfliktným situáciám vo vzájomnom styku, nebezpečným pracovným postupom, ohrozeniu zvieratmi a prírodnými živlami

Každý malý úraz je potrebné zaevidovať do knihy úrazov, ktorá je v zborovni školy. Pracovný úraz (dospelí) = PN najmenej 1 deň + 1 deň kedy vznikol úraz.

Školský úrad (žiaci) = PN najmenej 3 dni + deň pracovného úrazu – povinnosť spísať záznam do 4 dní od vzniku školského úrazu (tlačivo). Všetky tieto ustanovenia je potrebné rešpektovať na školských výletoch v ŠvP, ŠJ, ŠKD, LVVK a exkurziách a pri plaveckom výcviku.

**Záver**

Ustanovenia vnútorného školského poriadku sú záväzné pre všetkých žiakov školy ale aj pre pedagogický kolektív a všetkých zamestnancov školy. Triedni učitelia, učitelia TV, učitelia v odborných učebniach a vychovávateľky v ŠKD sú povinní s týmito ustanoveniami oboznámiť žiakov v prvý deň riadneho vyučovania školského roka so zápisom do triednych kníh a žiackych knižiek s použitím klauzuly: „Oboznámenie s ustanoveniami VŠP, predpismi BOZP a PO“. Triedni učitelia sú povinní s ustanoveniami vnútorného poriadku školy oboznámiť rodičov resp. zákonných zástupcov na prvom triednom aktíve.

Ustanovenia VŠP realizovať v rámci učiva „Ochrana človeka a prírody“ hlavne v oblastiach:

* zdravotná príprava (zásady prvej pomoci)
* pohyb v prírode a jej ochrana (orientácia, správne postupy)
* dopravná výchova (správanie sa na komunikáciách a v dopravných prostriedkoch)
* výchova k bezpečnému správaniu (ustanovenia VŠP)

Vedenie školy bude vyžadovať dokázateľné preukázanie plnenia týchto úloh pri kontrolnej (hospitačnej) činnosti v záujme ochrany zdravia, správnej výchovy a vzdelávania našich žiakov s cieľom zníženia ochranných a výchovných rizík.

Schválené na zasadnutí pedagogickej rady dňa 30.8.2022.

Prerokované na zasadnutí Rady školy v septembri 2022.

 Mgr. Helena Bátovská Mgr. Miloš Marko

 predseda RŠ riaditeľ školy